Tájékoztató

A Szolnoki Kistérség Többcélú Társulása 2004. október 1-én alakult 17 település részvételével, jelenleg 18 település alkotja a Társulást. A Társulás megalakulásakor az alapvető cél volt, hogy a társulásban résztvevő települések számára magas színvonalú közszolgáltatások elérését biztosítsa. A szociális és gyermekjóléti ellátások közös biztosítása a megalakulás kezdete óta kiemelt célja volt a Kistérségi Társulásnak, melynek megvalósítása érdekében 2007. októberében 5 intézményt hozott létre.

A Társulás a szociális igazgatásról és szociális ellátásokról szóló 1993. évi III. törvény, a gyermekek védelméről és a gyámügyi igazgatásról szóló 1997. évi XXXI. törvény alapján az alábbi feladatok térségi szintű ellátására létrehozott intézmények a következő feladatokat látják el:

a./ család- és gyermekjóléti szolgálat,

b./támogató szolgáltatás,

c./közösségi ellátások (közösségi pszichiátriai ellátás, szenvedélybetegek közösségi ellátása),

d./jelzőrendszeres házi segítségnyújtás,

e./ család-és gyermekjóléti központ,

f./gyermekek átmeneti gondozása: helyettes szülő, gyermekjóléti központ (csak Szolnokon),

g./házi segítségnyújtás,

h./nappali ellátás (idősek klubja),

i./adósságkezelő szolgáltatás (csak Szolnokon),

j./hajléktalanok, pszichiátriai betegek és szenvedélybetegek nappali ellátása,

k./étkeztetés,

l./tanyagondnoki és falugondnoki szolgáltatás,

m/ idősek ápolását, gondozását biztosító szociális szakosított ellátás (idősek otthona),

n./ utcai szociális munka (csak Szolnokon)

o./hajléktalanok átmeneti szállása,

p./hajléktalan személyek éjjeli menedékhelye és időszakos férőhelye

q./szenvedélybetegek alacsonyküszöbű ellátása,

r./ fejlesztő foglalkoztatás,

s./fogyatékosok nappali ellátása

t./gyermekétkeztetés

u./ időskorúak gondozóháza

A Szolnoki Kistérség Többcélú Társulása által fenntartott intézmények megnevezése, címe, honlapja:

1. Szolnoki Kistérség Többcélú Társulása Egyesített szociális Intézménye

5000 Szolnok, Vízpart krt. 3. [www.szktteszi.hu](http://www.szktteszi.hu)

1. Szolnoki Kistérség Többcélú Társulása Humán Szolgáltató Központ

5000 Szolnok, Városmajor út 67/a. [www.humanszolgaltato.hu](http://www.humanszolgaltato.hu)

1. Szolnoki Kistérség Többcélú Társulása Szociális Szolgáltató Besenyszögi Központja

5071 Besenyszög, Szabadság tér 3.

1. Szolnoki Kistérség Többcélú Társulása Gyermekjóléti és Szociális Szolgáltató Központ

5085 Rákóczifalva, Kossuth L. út 13.

1. Szolnoki kistérség Többcélú Társulása Zagyva menti Integrált Központja

5052 Újszász, Bajcsy Zs. út 20.

A honlappal nem rendelkező intézmények elérhetőségei az alábbi linken megtalálhatóak:

<https://szocialisportal.hu/szakmai-intezmenykereso/>